El programa d’oci alternatiu per a adolescents Lluna Plena torna este dissabte amb tallers d’acrobàcies circenses i robòtica
13 d’octubre 2017

Les activitats de Lluna Plena, el programa d'oci per a adolescents que organitza la regidoria de Joventut de l'Ajuntament de Sagunt, continuen este dissabte amb nous tallers i més tornejos. En este cas, els tallers es realitzaran en el Casal Jove del Port de Sagunt, mentre que a Sagunt, en el Centre Mario Monreal, es realitzarà l’Esplai Jove, on es pot trobar tota classe de jocs clàssics (futbolí, tennis de taula, billar…), jocs de taula i videojocs (amb Wii i PS4), que funcionaran tots els divendres i dissabtes de 18.00 a 21.00 hores.

  

Entre els tallers que es realitzaran el dissabte destaquen el d'acrobàcies circenses i el de robòtica. El taller d'acrobàcies estarà impartit pels professors de l'Escola d'Art Urbà de la regidoria de Joventut, i es tracta d'una disciplina acrobàtica i artística en la qual, utilitzant diferents elements (teles, cèrcol, marina, trapezi...), es realitzen diferents moviments coreogràfics circenses, una experiència per als més atrevits. D'altra banda, a través del taller de robòtica, els joves aprendran a crear, muntar i programar un xicotet robot. També hi haurà torneig de FIFA i jocs de taula com Jungle Speed, els quals ja compten amb un gran acolliment.

Amb estos dos tallers, i junt a la resta d'activitats que tindran lloc tant en el Centre Mario Monreal de Sagunt com en el Casal Jove del Port de Sagunt, la regidoria de Joventut pretén acostar al públic jove de diferent índole una oferta d'oci alternatiu municipal i saludable. Estes activitats requerixen d'inscripció prèvia en la web [llunaplena.saguntjove.es](http://llunaplena.saguntjove.es/)

![](/media/oqkflr4f/78lluna-plena-octubre_cuerpo.jpg) 

*   [](http://www.facebook.com/sharer.php?u=https://aytosagunto.es/va/actualitat/el-programa-d-oci-alternatiu-per-a-adolescents-lluna-plena-torna-este-dissabte-amb-tallers-d-acrobacies-circenses-i-robotica/ "Facebook")
*   [](http://twitter.com/share?url=https://aytosagunto.es/va/actualitat/el-programa-d-oci-alternatiu-per-a-adolescents-lluna-plena-torna-este-dissabte-amb-tallers-d-acrobacies-circenses-i-robotica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-d-oci-alternatiu-per-a-adolescents-lluna-plena-torna-este-dissabte-amb-tallers-d-acrobacies-circenses-i-robotica/ "Linked In")
*   [](mailto:?body=https://aytosagunto.es/va/actualitat/el-programa-d-oci-alternatiu-per-a-adolescents-lluna-plena-torna-este-dissabte-amb-tallers-d-acrobacies-circenses-i-robotica/)